लेकिन उस हत्या के बाद बजरंगी भूमिगत हो गया। चार साल उसने अपराध नहीं किया। उसकी गिरफ्तारी 2009 में मुंबई में मलाड से हुई। उधर अंसारी जेल से चुनाव लड़ते और लगातार जीतते रहे। इस दौरान उनकी बजरंगी में रु चि भी कम हो गई। बजरंगी ने जौनपुर में मरीयाहू से अपना दल के टिकट पर 2012 में चुनाव लड़ा। वहां वह तीसरे नंबर पर रहा। उसकी पत्नी सीमा ने 2017 में चुनाव लड़ा। लेकिन वह भी हार गई। राजनीति में मुन्ना बजरंगी के कामयाब न होने की सबसे बड़ी वजह यह रही कि एक तो वह पढ़ा-लिखा नहीं था, दूसरे उसका दिमाग उतना तेज़ नहीं था जितना अंसारी का है और तीसरे उसका अपना कोई गॉडफादर नहीं था। उसे लगता था कि पैसा फेंकेंगे तो लोग वोट देंगे।